מרינה בלטוב

מרינה בלטוב (נולדה ב-1957) היא כוריאוגרפית, במאית תיאטרון ומורה לתנועה ישראלית.

קורות חייה
מרינה בלטוב היא בת להורים מהנדסים. היא נולדה, גדלה ולמדה בתיכון בעיר ריאזן ברוסיה, אותו סיימה ב-1974. באותה שנה החלה ללמוד בפקולטה להיסטוריה ואנגלית באוניברסיטה הפדגוגית של העיר ריאזן. ב-1977 החלה לעבוד ככוריאוגרפית עם קבוצת השחקנים "רונד" באוניברסיטה הפדגוגית של ריאזן. ב-1979 סיימה את האוניברסיטה והתחילה לעבוד ככוריאוגרפית בתיאטרון ילדים ונוער. ב-1981 החלה ללמוד בפקולטה לכוריאוגרפיה באקדמיה הרוסית לאומנויות התיאטרון (גיטיס) במוסקבה. ב-1984 התחילה לעבוד ככוריאוגרפית בקבוצת הרקדנים "ג'נג", התחילה לעבוד בקולנוע באולפנים "מוספילם" ו"לנפילם" ולעשות כוריאוגרפיה בתיאטראות המובילים במוסקבה, כגון "לנקום", "מחט", "סוברמניק", במרכז על-שם מרכהולד ובתיאטרון של אולג טבקוב.

ב-1990 עלתה מרינה בלטוב לישראל, ביחד עם בעלה, העיתונאי אדוארד בלטוב. באותה שנה התחילה לעבוד כמורה לתנועה וכוריאוגרפיה בסטודיו למשחק ניסן נתיב, בו היא מלמדת מאז ועד היום (2012) ועושה כוריאוגרפיה לכל הצגות הסטודיו.
בשנים 1990–1996 הייתה בלטוב מורה לתנועה וכוריאוגרפיה בהפקות בית הספר למשחק בית צבי. בשנים 1996–1998 שימשה כמורה לתנועה באוניברסיטת תל אביב. כמו כן לימדה בסטודיו למשחק של יורם לווינשטיין ובסמינר הקיבוצים.

מרינה בלטוב עשתה כוריאוגרפיה בתיאטראות הקאמרי, בית ליסין, הבימה, גשר, באר שבע, החאן, חיפה, הסימטה, אנסמבל עיתים של רנה ירושלמי, תיאטרון ילדים ונוער, יידישפיל ועשתה כוריאוגרפיה למחזות זמר ולאופרה.
החל משנת 1996 מעניקה בלטוב ייעוץ תנועתי לאנסמבל עיתים של רנה ירושלמי. בשנת 2006 הקימה את עמותת זיגוטה — המפעילה כיום את מרכז התרבות ״המרץ2״ בקרית המלאכה, דרום תל אביב.  החל משנת 2005 היא שימשה כבמאית של אנסמבל "זיגוטה" ביחד עם תלמידתה לשעבר נתלי שילמן. עשתה שתי עבודות ("אוטוטו" ו"מי מצלצל בדלת") ביחד עם במאי התיאטרון אילן תורן.

בלטוב ביימה הצגות בתנועה בסטודיו למשחק ניסן נתיב, בהן כמה שביימה לבד בלי טקסט: "פלונטר" (1997), "פרלמנט שואו" - הפקה משותפת עם תלמידים מבית הספר "L’ecole de passage" מפריז (1998), "קו 5" - הפקה משותפת עם תלמידים מבית הספר "גיטיס" במוסקבה (1999). עוד כמה שהן פרי עבודה משותפת עם נתלי שילמן "הלו", "התיבה", "הטריפ של ציונה", "עובר ושב", "עד בלי ירח" ו"הדייר חיימוביץ'".

לאחרונה עשתה כוריאוגרפיה למופע של מוזיקה ושירה של להקת "ג'וריתמיקס" (2011), השרה שירים ביידיש בסגנון איטלו-דיסקו ועשתה כוריאוגרפיה לסרטה של תמר ירום "לילה ועוד לילה" (2012).

בלטוב רקדה ועסקה בהתעמלות מגיל שבע עד לאוניברסיטה, אז עברה לעסוק בכוריאוגרפיה. בישראל רקדה במופעים עם ענת שמגר. רקדה במופעי אימפרוביזציה עם מוזיקאים שונים, בהם עם מוזיקאי הג'אז סלבה גנלין.

מרינה בלטוב נשואה בשלישית לאיש העסקים רוג'ר גראס, בנו של איש העסקים המנוח אלכסנדר גראס. לה שני בנים: דניל בורובין, העוסק בתאורה לקולנוע וניקולאי בלטוב, איש הייטק.

פרסים
פרס התיאטרון הישראלי לכוריאוגרפיה לעונת 2003–2004 עבור ההצגה "צור וירושלים" בתיאטרון בית ליסין.
פרס התיאטרון הישראלי לכוריאוגרפיה לעונת 2000–2001 עבור ההצגה "השטן במוסקבה" בתיאטרון גשר.
פרס התיאטרון הישראלי לכוריאוגרפיה לעונת 1999–2000 עבור ההצגה "ים" בתיאטרון גשר.

אודות עבודותיה
פלונטר (1997)
הצגה בתנועה על זוגיות בכל מיני צורות, על בגידות ואי-הבנות בתוך הזוגיות. נעשתה בסטודיו למשחק ניסן נתיב.

פרלמנט שואו (1998)
סאטירה פוליטית שמצביעה על כך שאין טעם למלחמה, הצגה אגרסיבית ומינית מאוד. הפקה משותפת עם תלמידים מבית הספר "L’ecole de passage" מפריז, הופיעה בפריז.

קו 5 (1999)
ההצגה עוסקת בילד אהוב שגדל ונהפך לרוצח. כשילד נולד – כולם אוהבים אותו, יום אחד הוא נכנס לאוטובוס שמלא באנשים שאהבו אותו במסיכות אחרות. זהו ניסיון להבין איך מילד קטן שכולם אוהבים הוא הופך להיות טרוריסט ומה הוא הורס. הפקה משותפת עם תלמידים מבית הספר "גיטיס" במוסקבה.

הלו (2001)
שדרן רדיו שמקבל בתוכניתו שיחות אישיות של מאזינים שמספרים סיפורים על חייהם הפרטיים: אהבה, בגידה, אמא שכותבת מכתב לילדה והוא אינו עונה לה. זהו מיקס של מבט תל אביבי. בלטוב ביימה ביחד עם נתלי שילמן שגם כתבה, המלחין היה רן בגנו.

התיבה (2005)
טקסטים של הסופר הסרבי מילוראד פאביץ', שמלאים סוד ושירה. מספר על אהבתם של טימופיי, פליט סרבי ולילי, בת למשפחה בורגנית צרפתית, המכירים בפריז ומנסים לחיות ביחד ולאהוב. זוהי תולדותיה של התשוקה בגניאולוגיה של משפחה. עוסקים במי אני, מי המשפחה שלי ותולדותיה של התשוקה. בתפקיד הראשי לוסי דובינצ'יק. בלטוב ביימה ביחד עם נתלי שילמן.

הטריפ של ציונה (2006)
הצגה שמתחילה ביפו העתיקה כמו טיול ואז קהל נכנס לתיאטרון. העבודה עוסקת באמא ששואלת מדוע היא צריכה לתת את הילד שלה לצבא ויוצרת אנלוגיה עם אנדרומדה, שהיא קורבן למפלצת שבאה כל שנה והעם צריך לתרום אותה. הציגה בפסטיבל אביב ישראלי. בלטוב ביימה ביחד עם נתלי שילמן, כתב עומרי ייבין, הלחין אורי פרוסט.

עובר ושב (2007)
מה זה בן-אדם ממבט של יצור שבא מפלנטה אחרת ומנסה להשתלב בחיי בני האדם. האנשים הם רגשיים ופועלים מתוך אמוציות בעוד שהוא פועל מתוך ההיגיון ולא מתוך הרגש. כל זמן שהוא רציונלי לא מבחינים בו, מאוכזב מן היחס הוא כועס, מבולבל ונעלב, ברגע שהוא מביע רגשות, החברה האנושית מתחילה לשים לב אליו והוא מצליח ליצור אינטראקציה עם בני האדם.
הוצגה בתיאטרון תמונע. המופע שילב קטעי וידאו של נוף עירוני ביחד עם תמונות טבע המלוות במוזיקה ובתנועה. בלטוב יצרה ביחד עם עומרי יבין וביימה ביחד עם נתלי שילמן.

אוטוטו (2008)
עשרה סיפורים מן הספרות העברית המודרנית, המתרחשים בתל אביב. ביימה ביחד עם אילן תורן. על פי קובץ הסיפורים "אוטוטו": "צלם" מאת אבנר שץ, "הזונה היפה והחלום" מאת עוזי וייל, "דוסיט והכלב" מאת אידה פינק, "נפטרים מגברת הוכברג" מאת רן יגיל, "קונקשן" מאת גדי טאוב, "טחול של נמרים" מאת גפי אמיר, "זיוה" מאת סייד קשוע, "תיק נגד מקס מרגולין 5047433" מאת רועי צוהר ו"הכל כשורה באגף" מאת משה פרסטר.

עד בלי ירח (2009)
השראה מאיטלו קאלווינו וזאב שצקי. כל הדברים הרעים בתוך האדם שהגיעו ביחד עם הבנייה של העולם. בלטוב ביימה ביחד עם נתלי שילמן, הלחין ירון ירקוני.

מי מצלצל בדלת (2010)
בלטוב ערכה עיבוד של סיפורים של יהושע קנז, ניסתה להעביר ספרות לא תיאטרלית לתיאטרון. בלטוב ביימה ביחד עם אילן תורן.

הדייר חיימוביץ' (2011)
מספר על הדייר חיימוביץ', משורר המנסה לפתוח דף חדש בחייו ולהתבגר, עם כניסתו לדירתו החדשה. ניסיון להבין את העמדה של הזר בחברה שלנו, זר כמהגר או אמן. נגד הבירוקרטיה, מוסד העבודה, ההסתבכות בתוך עצמי, ההסתבכות עם האהבה – מכל זה יוצאת יצירה. בלטוב יצרה ביחד עם נתלי שילמן, כתב אריאל ברונז.

בורות (2014)
אגדת אבסורד אודות רוצח סדרתי שנדון למוות בבור המלא בנעלי קרבנותיו. בלטוב ביימה עם אריאל ברונז על פי מחזה פרי עטו.

כוריאוגרפיה בהצגות תיאטרון

תיאטרון חיפה

 הצגה  מחזאי  במאי  הצגת בכורה משהו למות בשבילו עיבוד של מוירה בופיני ל"המתאבד" מאת ניקולאי ארדמן עירד רובינשטיין 2012 איזראל ז'ורנאל רוני סיני משה נאור 2012 משפחת ישראלי בעז גאון משה נאור 2003 אירמה לה דוס אלכסנדר ברפור רוני ניניו 24 ביולי 2001 גטו יהושע סובול יהושע סובול 1998 מלאכים באמריקה טוני קושנר רוני פינקוביץ' 1996 אינדיגו גדליה בסר 1996 אנטיגונה אוריפידס ורדית שלפי 1995

התיאטרון הקאמרי

 הצגה  מחזאי  במאי  מלחין  הצגת בכורה המלך הולך למות (קופרודוקציה עם אנסמבל עיתים אז'ן יונסקו רנה ירושלמי אבי בללי 30 במאי 2013 חורף מתחת לשולחן רולנד טופור אלינור אגם בן-דוד עוזי חיטמן 22 באפריל 2010 פרויקט הרצל (בשיתוף עם אנסמבל עיתים של רנה ירושלמי) רנה ירושלמי על פי יומני הרצל והספר "הרצל" של עמוס אילון רנה ירושלמי אבי בללי 4 במרץ 2010 הנפש הטובה מסצ'ואן ברטולט ברכט אודי בן-משה קרן פלס 10 בדצמבר 2008 הורדוס עדנה מזי"א עדנה מזי"א אלון אולארצ'יק 20 במאי 2000

תיאטרון גשר

 הצגה  מחזאי  במאי  מלחין  הצגת בכורה והרי את לעצמך מחזה תיעודי על פי ספרה של שולמית ולפיש בעיבודו של יורם פאלק יורם פאלק אלדד דיאמנט מרץ 2010 השטן במוסקבה אהוד מנור ויבגני אריה על פי הרומן האמן ומרגריטה מאת מיכאיל בולגקוב יבגני אריה אבי בנימין 26 בדצמבר 2000 ים קרלו גולדוני יבגני אריה אבי בנימין 19 בדצמבר 1999 הנהר אלכסנדר אוסטרובסקי יבגני אריה אבי בנימין 9 ביולי 1999 אוכלים יעקב שבתאי יבגני אריה אבי בנימין 6 בינואר 1999 דון ז'ואן מולייר יבגני אריה אבי בנימין 21 בפברואר 1998 שלוש אחיות אנטון צ'כוב יבגני אריה אבי בנימין 6 בדצמבר 1997 עיר – סיפורי אודיסה עיבוד לסיפורי איסאק באבל יבגני אריה אבי בנימין 24 בדצמבר 1996 מדמואזל ז'ולי אוגוסט סטרינדברג יוסי יזרעאלי אבי בנימין 23 במאי 2001

תיאטרון החאן

 הצגה  מחזאי  במאי  מלחין  הצגת בכורה אהובת הדרקון מיכאל גורביץ' מיכאל גורביץ' יוני רכטר 27 בדצמבר 2008 צינורות אתגר קרת אילן תורן נדב ויקינסקי ויהלי תורן 2007 שלוש נשים מחכות רמו בינוזי מור פרנק רועי ירקוני 1 בינואר 2007 מאכינל סופי טרדוול סיני פתר שוש רייזמן 8 באפריל 2006 האשליה פייר קורניי יוסי יזרעאלי יוסף ברדנשווילי 2003 הקמצן מולייר מיכאל גורביץ' ערן דינור 2003 דון פרלימפלין ואהבתו לבליסה בגן ביתו פדריקו גארסיה לורקה יוסי יזרעאלי יוסף ברדנשווילי 26 במאי 2002 צוואתו של כלב אריאנו סואסונה ערן בניאל אלון אולארצ'יק 1996 דון קישוט מיכאיל בולגקוב אנטון סמחוב 1993

תיאטרון הבימה

 הצגה  מחזאי  במאי  מלחין  הצגת בכורה אנה קארנינה (קופרודוקציה עם תיאטרון באר שבע) על פי רומן מאת טולסטוי בעיבודה של הלן אדמונדסון אילן רונן יוסי בן נון 18 בנובמבר 2007 בגדי המלך (קופרודוקציה עם החאן) נסים אלוני מיכאל גורביץ' ערן דינור 22 במאי 2004 חתול רחוב גורן אגמון רביד דברה שוש רייזמן, ארן לביא 18 בפברואר 2004 עד דצמבר 2004 חודש בכפר איוואן טורגנייב חנן שניר יוסי בן נון 16 בדצמבר 2004 לוקאס הפחדן נסים אלוני קארין סיגל דורי פרנס 23 באפריל 2004 הנאהבים והנעימים מוטי לרנר וישראל זמיר חנן שניר יוסי בן נון 8 בינואר 2004 קופסה שחורה חנן שניר על פי עמוס עוז חנן שניר יוסי בן נון 21 במאי 2003 המכשפה (קומדיה מוזיקלית) אברהם גולדפדן מיכאל גורביץ' אורי וידיסלבסקי 21 באוקטובר 2000 לב טוב גלעד עברון חנן שניר אורי וידיסלבסקי 25 ביוני 1999 שלוש נשים גבוהות אדוארד אלבי ג'ק מסינגר אלדד לידור 13 בפברואר 1997 הבחורים בדלת ממול תום גריפין גדי ענבר אלדד לידור 17 בינואר 1995 רוקדים בלונאסה בריאן פריל עידו ריקלין אפי שושני 21 ביוני 1994 גבר בא אל אישה סימון זלוטניקוב יוסף רייכלגאוז 31 במאי 1993

תיאטרון בית ליסין

 הצגה  תיאטרון/חברת הפקות  מחזאי  במאי  תפקיד סינית אני מדברת אליך סביון ליברכט עודד קוטלר יוסף ברדנשווילי 2005 צור וירושלים מתתיהו שוהם יוסי יזרעאלי גיל שוחט 2003 פופקורן עודד קוטלר 1998

תיאטרון יידישפיל

 הצגה  מחזאי  במאי  מלחין  הצגת בכורה קשה להיות יהודייה אלנה גרא-קופלביץ' שמוליק עצמון עלה לראשונה במסגרת פסטיבל נשים יוצרות 2001 גבירטיג מחזה מוזיקלי על-פי שירי מרדכי גבירטיג מאת יהושע סובול יצחק שאולי אבי בנימין 2000 סאנדר בלאנק יעקב רוטבאום על פי שלום עליכם מישה לוריה 1998

האופרה הישראלית

 הצגה  מלחין  במאי  שנה אלקטרה אופרה מאת ריכרד שטראוס רנה ירושלמי 2001

תיאטרון באר שבע

 הצגה  מחזאי  במאי  שנת הפקה פרדס יוסף בר-יוסף לנה קריינדלין 1998 שלוש אחיות צ'כוב גדליה בסר 1992

תיאטרון אורנה פורת

 הצגה  מחזאי  במאי  מלחין  הציג בשנים החתונה של אדיס איריס שביט איציק סיידוף צור בן זאב 2004 השחר של גאיה שגית אמת מישה לוריה יוסף ברדנשווילי 2004-2003 חנה וחנה ג'ון רטלק אריאלה אשד אילן שס 2003-2002 אגדת אוצר המילים אורן נאמן חנוך רעים אבנר קנר 2002-2000 ביאליק 22 חנוך רעים ויואב בר-לב מישה לוריה איסר שולמן 2000-1999

מחזות זמר

 הצגה  תיאטרון/חברת הפקות  מחזאי  במאי  שנה ספר הג'ונגל תיאטרון בית ליסין לפי רודיארד קיפלינג, בעיבודו של אפרים סידון חנוך רוזן 1996 בן המלך והעני תיאטרון פשנל ירון כפכפי ענת שמגר 1996

תיאטרון הפרינג'

 הצגה  תיאטרון/חברת הפקות  מחזאי  במאי  מוזיקאי  שנה בורות אריאל ברונז' בלטוב וברונז' איגור קרוטוגולוב 2014 שרופים התיאטרון הערבי-עברי ביפו, יצאה מהסטודיו למשחק ניסן נתיב וג'די מועווד מיכאל רונן שושן 2010 עלי בבא ומערת הקסמים תיאטרון פסיק אסי שמעוני, גל ברזילי, נטע שחר ניצן פרי ויוסוף ואחד 14 ביוני 2004 קח אותי מוריס צוותא אורלי ישועה וצביקה שורצברג דדי ברון אפי שושני 2004 מחזמר צוותא משה נאור ומעיין בלום בהשראת "נמר חברבורות" מאת יעקב שבתאי משה נאור רן בגנו 2003 פריקס הפקה עצמאית, יצאה מהסטודיו למשחק של יורם לווינשטיין סיגל אבין, רן בגנו, מרינה בלטוב סיגל אבין 23 בנובמבר 2002 פחד קהל צוותא משה נאור משה נאור רן בגנו 2002 כלב צמר צוותא רוני סיני רוני סיני 2000

פסטיבל עכו

 הצגה  מחזאי  במאי  שנה לב - מחזה בארבעה חדרים ג'ייסון דנינו הולט ג'ייסון דנינו הולט 2011 משורה משחרר רק המוות נטלי כהן וקסברג ג'ייסון דנינו הולט 2010 המשרתות ז'אן ז'נה אלכסנדר וידגופ 1991

קישורים חיצוניים
 מרינה בלטוב, באתר הבמה
 מרינה בלטוב, באתר הבימה
 מרינה בלטוב, באתר פרס התיאטרון הישראלי
 "הדייר חיימוביץ", בערוץ סטודיו למשחק ניסן נתיב ביו טיוב
 צבי גורן, התיבה – פתיחה מרשימה למחולוהט, באתר הבמה, 6 ביולי 2005
 צבי גורן, הדייר חיימוביץ' – סיוט של משורר, באתר הבמה, 22 במאי 2011

קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1957
קטגוריה:ישראלים שנולדו ב-1957